Zastupnik talijanske manjine, Furio Radin, reagirao je na šokantnu izjavu Tajanija. predsjednika Europskog parlamenta

Nakon što je predsjednik Europskog parlamenta, Antonio Tajani, na ceremoniji obilježavanja Dana sjećanja u Basovizzu rekao “Živio Trst, živjela talijanska Istra, živjela talijanska Dalmacija. Živjeli prognani i živjele vrijednosti naše domovine”, šokiravši hrvatsku javnost, reagirao je na njegovu izjavu i Furio Radin, predstavnik talijanske manjine u Hrvatskoj.

[VIDEO] PREDSJEDNIK EU PARLAMENTA ŠOKIRAO GOVOROM U ITALIJI: ‘Živjele talijanska Istra i Dalmacija’

ČOVJEK KOJI JE RASPALIO HRVATSKU: Tajani je bio rado viđeni gost na predizbornim skupovima HDZ-a, pogledajte kako su ga hvalili

Tajani je ‘prijatelj Hrvatske’

Radin kaže da njemu nije jasno kako je došlo do toga da Tajani da takvu izjavu, jer je, inače, “prijatelj Hrvatske” i “umjeren političar”.

“Meni je ova njegova retorika nerazumljiva i spada u daleka, prošla vremena. Ne znam što je bio povod za takvu izjavu. On je prijatelj Hrvatske, umjeren političar. Znate, mi političari imamo svoje uspone i padove, a ovo smatram njegovim padom. Nisam s njim razgovarao, ali vjerujem da će napraviti korak naprijed i mislim da će naši europarlamentarci napraviti pritisak”, rekao je Furio Radin za 24sata.

Dodao je da Tajanija ne oslobađa krivnje činjenica da je u Basovizzu stigao kao član stranke Forza Italia, a ne kao šef EU parlamenta.